Tézy návrhu všeobecne záväzného právneho predpisu Ministerstva školstva Slovenskej republiky, ktorým sa ustanovujú podrobnosti o postupe pri vykonávaní dopingovej kontroly a nakladaní s odobratými vzorkami biologických vzoriek športovca

Predpis vydá Ministerstvo školstva Slovenskej republiky na základe splnomocňovacieho ustanovenia § 19 ods. 5 zákona z ..........2008 o organizácii a podpore športu a o zmene a doplnení niektorých zákonov.

Predmetom právnej úpravy budú podrobnosti o

1.	Právomoci Antidopingovej agentúry SR (ďalej len „antidopingová agentúra“) a postupe pri vykonávaní dopingovej kontroly
-	súlad s antidopingovým programom,
-	odoberanie vzoriek telesných tekutín,
-	laboratórna analýza,
-	kto skúšku nariaďuje, na základe čoho,
-	kedy sa vykonávajú dopingové kontroly (počas a mimo športovej súťaže),
-	kľúč výberu športovcov na dopingovú kontrolu,
-	náklady na dopingovú kontrolu, 
-	kto má právo vykonávať dopingové kontroly (dopingoví komisári),
-	podmienky pre dopingových komisárov,
-	vymenovanie dopingových komisárov,
-	odmeňovanie dopingových komisárov,
-	miesta pre vykonávanie laboratórnej analýzy a kto ich určuje,
-	práva športovca, ktorému bola odobratá vzorka.	

2.	Právach a povinnostiach národných športových zväzov, Slovenského olympijského výboru a Slovenského paralympijského výboru
-	dohľad nad dodržiavaním zákazu dopingu v príslušnom športovom odvetví,
-	zabezpečovanie informovanosti svojich členov a organizátorov športových súťaží o zákaze dopingu, 
-	právo žiadať antidopingovú agentúru o vykonávanie dopingových kontrol,
-	spolupráca s dopingovými  komisármi pri vykonávaní dopingovej kontroly,
-	povinnosť národného športového zväzu bezodkladne po oznámení riaditeľa antidopingovej agentúry o pozitívnom náleze vzorky „A“ dočasne pozastaviť športovcovi športovú činnosť.

3.	Postupe pri dopingovej kontrole
-	začiatok dopingovej kontroly (rozhodnutím riaditeľa Antidopingovej agentúry SR),
-	vykonanie a poverenie dopingového komisára alebo dopingových komisárov na jej vykonanie,
-	povinnosť dopingového komisára udržať v tajnosti rozhodnutie o vykonaní dopingovej kontroly,
-	preukazovanie dopingového komisára preukazom a poverením riaditeľa antidopingovej agentúry,

4.	Povinnostiach pri dopingovej kontrole
-	povinnosť organizátorov športovej súťaže pri dopingovej kontrole,
-	povinnosti športovca, ktorý bol vybratý na dopingovú kontrolu,

5.	Odberoch telesných vzoriek
-	kto môže vykonať odber telesnej vzorky,
-	kto môže športovca sprevádzať pri odbere,
-	zákazy v priestoroch dopingovej kontroly,
-	rozdelenie odobratých vzoriek „A“ a „B“,
-	zapečatenie vzoriek,
-	protokol k odobratým vzorkám,
-	preprava vzoriek,
-	zodpovednosť dopingového komisára za neporušenosť vzoriek.

6.	Laboratórnej analýze
-	kedy sa vykonáva,
-	zaručenie anonymity športovca,
-	postup pri preukázaní pozitívneho nálezu dopingovej látky v telesnej vzorke „A“, 
-	oznámenie riaditeľovi antidopingovej agentúry.

7.	Právach športovca
-	možnosť požiadať o analýzu telesnej vzorky „B“,
-	možnosť osobnej účasti športovca alebo jeho zástupcu na otvorení zapečatenej telesnej vzorky „B“ a pri jej laboratórnej analýze,
-	právo športovca dostať kópiu laboratórnej dokumentácie z analýzy telesnej vzorky „A“ a telesnej vzorky „B“.

8.	Výsledku antidopingovej kontroly
-	potvrdenie výsledkov analýzy telesnej vzorky „A“ a „B“
-	postup riaditeľa antidopingovej agentúry.